Diari Oficial de la Generalitat Valenciana


Sumari del DOGV 3394, del 16-12-1998 (1998/10198)

ORDRE de 27 d'octubre de 1998, de la Conselleria de Cultura, Educació i Ciència, per la qual s'adeqüen les autoritzacions a determinats centres privats, per transformació automàtica d'ensenyaments autoritzats de Formació Professional de primer i segon grau en cicles formatius de grau mitjà.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3394

Data del DOGV
:   16-12-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/10206


Data del document
:   27-10-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 27 d'octubre de 1998, de la Conselleria de Cultura, Educació i Ciència, per la qual s'adeqüen les autoritzacions a determinats centres privats, per transformació automàtica d'ensenyaments autoritzats de Formació Professional de primer i segon grau en cicles formatius de grau mitjà. [1998/Q10097]
  
Els expedients han sigut iniciats pels representants dels centres docents privats concertats mitjançant la comunicació de la transformació dels seus ensenyaments autoritzats de Formació Professional en cicles formatius de grau mitjà, segons el que establix la disposició addicional vuitena 2.d i 3 de la Llei Orgànica d'Ordenació General del Sistema Educatiu (LOGSE) i la disposició transitòria tercera 1.d, 2, 3 i 4 del Reial Decret 1.004/1991, de 14 de juny, sobre requisits mínims dels centres que impartisquen ensenyaments de règim general no universitaris.
  
Els cicles formatius de grau mitjà i el nombre de grups que pretenen impartir equivalen a les branques professionals i, en cap cas, excediran els grups que tenien autoritzats conformement a la legislació anterior a la LOGSE.
  
Vists la Llei Orgànica 1/1990, de 3 d'octubre, d'Ordenació General del Sistema Educatiu (BOE de 4 d'octubre de 1990); la Llei Orgànica 8/1985, de 3 de juliol, Reguladora del Dret a l'Educació (BOE de 4 de juliol); la Llei Orgànica 9/1995, de 20 de novembre, de la Participació, Avaluació i el Govern dels Centres Docents (BOE de 21 de novembre); el Reial Decret 173/1998, de 16 de febrer, pel qual es modifica i completa el Reial Decret 986/1991, de 14 de juny (BOE de 25 de juny), que va establir el calendari d'aplicació de la nova ordenació del sistema educatiu, el Reial Decret 1.004/1991, de 14 de juny (BOE de 26 de juny), pel qual s'establixen els requisits mínims dels centres que impartixen ensenyaments de règim general no universitaris, així com l'Ordre de 24 d'abril de 1996, del Ministeri d'Educació i Ciència (BOE de 3 de maig), per la qual es regula l'adequació de les autoritzacions dels centres privats de Formació Professional per a la implantació dels cicles formatius de grau mitjà i la resta de la normativa de general aplicació.
  
Vist el Reial Decret 777/1998, de 30 d'abril (BOE de 8 de maig), pel qual es despleguen determinats aspectes de l'ordenació de la Formació Professional en l'àmbit del sistema educatiu.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Primer
  
Adequar les autoritzacions dels centres privats de Formació Professional de primer grau que tenen autorització o classificació definitiva i els de segon grau classificats com a homologats i assenyalats en l'annex, atenent els termes generals de la present ordre i els que per a cadascun s'hi especifica, per transformació automàtica dels ensenyaments de Formació Professional esmentats en cicles formatius de grau mitjà.
  
Segon
  
Establir, si s'escau, la configuració de la resta d'ensenyaments dels centres, després de dita transformació, en les termes que s'hi indiquen com a composició resultant de la resta del centre.
  
Tercer
  
Els cicles formatius autoritzats podran començar a impartir-se progressivament des de l'inici del curs escolar 1998/99 en substitució dels grups de Formació Professional que s'extingixen. En cap moment els grups totals en funcionament del conjunt de nivells/etapes autoritzades podran excedir el nombre que s'establix en l'annex per a cada centre.
  
El citat nombre es revisarà, segons les instal·lacions reservades, en el moment en què, si s'escau, el/els centre/s, sol·liciten l'autorització per impartir nivells/etapes educatives no autoritzades o modificació de la composició o capacitat de les ja autoritzades.
  
Quart
  
Els centres que no hagen aportat a l'expedient la relació del professorat i les seues respectives titulacions, hauran de fer-ho abans de la implantació efectiva de l'ensenyament que s'autoritza per a la seua aprovació expressa per part de la direcció territorial, una vegada es dispose de l'informe previ de la Inspecció Educativa que acredite el compliment dels requisits del Reial Decret de creació del cicle. D'altra banda, tots els centres, pel que fa a la impartició dels cicles formatius de grau mitjà, hauran de complir els currículums i normes de règim acadèmic corresponents als nous ensenyaments. La Inspecció Educativa serà l'encarregada de la comprovació de l'esmentat compliment i del nombre de llocs.
  
Cinqué
  
Fins al moment en què es produïsca la implantació efectiva dels cicles formatius de grau mitjà, autoritzats per transformació automàtica en virtut de la present ordre, els centres podran funcionar a l'empara de les autoritzacions actuals.
  
Sisé
  
Segons el que s'establix en l'article 30.2, del Reial Decret 1.004/1991, de 14 de juny, i quan es concloga el procés d'implantació dels nous ensenyaments, els centres hauran d'oferir, almenys, dos cicles formatius dels citats en l'article 30.4 de la Llei Orgànica 1/1990, de 3 d'octubre d'Ordenació General del Sistema Educatiu. En tot cas, la implantació dels cicles formatius autoritzats i la corresponent extinció de les unitats de Formació Professional hauran de realitzar-se dins del terminis màxims fixats pel Reial Decret 173/1998, de 16 de febrer, pel qual es modifica i completa el Reial Decret 986/1991, de 14 de juny, pel qual s'aprova el calendari d'aplicació de la nova ordenació del sistema educatiu.
  
Seté
  
Els centres que segons la disposició transitòria tercera de la Llei Orgànica 1/1990, de 3 d'octubre, d'Ordenació General del Sistema Educatiu (BOE de 4 d'octubre de 1990), en la seua redacció modificada per la disposició transitòria final de la Llei Orgànica 9/1995, de 20 de novembre, de la Participació, Avaluació i el Govern dels Centres Docents (BOE de 21 de novembre); puguen accedir al concert educatiu per als cicles formatius podran sol·licitar la transformació d'unitats concertades de Formació Professional que s'extingixen pel procediment establit en el capítol III.A de l'Ordre de 23 de desembre de 1996, de la Conselleria de Cultura, Educació i Ciència (DOGV de 13 de gener de 1997).
  
Allò que s'ha disposat en dita ordre donarà lloc a les corresponents inscripcions en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptadors a partir de l'endemà de la publicació de l'ordre en el Diari Oficial de la Generalitat Valenciana. La interposició del recurs procedirà després de la comunicació prèvia al conseller de Cultura, Educació i Ciència, segons el que disposa l'article 110.3 de la Llei 30/1992.
  
València, 27 d'octubre de 1998
  
El conseller de Cultura, Educació i Ciència,
  
FRANCISCO E. CAMPS ORTIZ
  
ANNEX
  
Centre: Europa.
  
Domicili: c/ Trinquet, 5.
  
Localitat: Elx.
  
Província: Alacant.
  
Titular: Centro de Formación Profesional Europa, SL.
  
Codi: 30490766.
  
Ensenyaments que es transformen: se substituïxen la totalitat dels ensenyaments de Formació Professional autoritzats pels següents cicles formatius de grau mitjà:
  
- 2 grups de Tècnic en Gestió Administrativa per a 60 llocs escolars.
  
- 1 grup de Tècnic en Comerç per a 30 llocs escolars.
  
- 1 grup de Tècnic en Cuidats Auxiliars d'Infermeria per a 30 llocs escolars.
  
- 1 grup de Tècnic en Farmàcia per a 30 llocs escolars.
  
Durant el període transitori d'implantació del nou sistema educatiu el centre no podrà tindre en funcionament un nombre superior a cinc grups entre Formació Professional a extingir i cicles formatius.
  
Centre: Lope de Vega.
  
Domicili: c/ Antoni Antón Román, 2.
  
Localitat: Elx.
  
Província: Alacant.
  
Titular: Centro de Formació Professional Lope de Vega, SL.
  
Codi: 51711292.
  
Ensenyaments que es transformen: se substituïxen la totalitat dels ensenyaments de Formació Professional autoritzats pels següents cicles formatius de grau mitjà:
  
- 3 grups de Tècnic en Gestió Administrativa per a 90 llocs escolars.
  
- 2 grups de Tècnic en Cuidats Auxiliars d'Infermeria per a 60 llocs escolars.
  
Durant el període transitori d'implantació del nou sistema educatiu el centre no podrà tindre en funcionament un nombre superior a cinc grups entre Formació Professional a extingir i cicles formatius.
  
Centre: Cruz Roja Española.
  
Domicili: av. de Novelda, 28.
  
Localitat: Alacant.
  
Província: Alacant.
  
Titular: Asamblea Provincial Cruz Roja Española.
  
Codi: 19485836.
  
Ensenyaments que es transformen: se substituïxen la totalitat d'ensenyaments de Formació Professional I autoritzats pels següents cicles formatius de grau mitjà:
  
- 2 grups de Tècnic en Farmàcia per a 60 llocs escolars.
  
- 2 grups de Tècnic en Cuidats Auxiliars d'Infermeria per a 60 llocs escolars.
  
Composició resultant de la resta del centre:
  
Centre homologat de Formació Professional de segon grau per a 120 llocs escolars de les branques i professions ja autoritzades.
  
Durant el període transitori d'implantació del nou sistema educatiu el centre no podrà tindre en funcionament un nombre superior a set grups entre Formació Professional I, II, i cicles formatius.
  
Centre: Cabillers.
  
Domicili: c/ Cabillers, 6.
  
Localitat: València.
  
Província: València.
  
Titular: Germán Palazón Martínez.
  
Codi: 69334999.
  
Ensenyaments que es transformen: se substituïxen la totalitat d'ensenyaments de Formació Professional autoritzats pels següents cicles formatius de grau mitjà, els quals hauran d'impartir-s'hi en doble torn:
  
- 1 grup de Tècnic en Farmàcia per a 30 llocs escolars.
  
- 1 grup de Tècnic en Cuidats Auxiliars d'Infermeria per a 30 llocs escolars.
  
- 2 grups de Tècnic en Equips Electrònics de Consum per a 60 llocs escolars.
  
- 2 grups de Tècnic en Equips i Instal·lacions Electrotècniques per a 60 llocs escolars.
  
Durant el període transitori d'implantació del nou sistema educatiu el centre no podrà tindre en funcionament un nombre superior a quatre grups simultànies entre Formació Professional a extingir i cicles formatius.
  
Centre: La Malvesia.
  
Domicili: partida el Cercat, s/n.
  
Localitat: Llombai.
  
Província: València.
  
Titular: Centro de Iniciativas para la Formación Agraria, SA.
  
Codi: 94804014.
  
Ensenyaments que es transformen: se substituïxen la totalitat d'ensenyaments de Formació Professional I autoritzats pels següents cicles formatius de grau mitjà, els quals hauran d'impartir-s'hi en doble torn:
  
- 2 grups de Tècnic en Explotacions Agràries Intensives per a 60 llocs escolars.
  
- 2 grups de Tècnic en Jardineria per a 60 llocs escolars.
  
- 2 grups de Tècnic en Treballs Forestals i de Conservació del Medi Ambient per a 60 llocs escolars.
  
Composició resultant de la resta del centre, sempre i quan s'impartisquen en doble torn:
  
- 2 grups de Tècnic Superior en Gestió i Organització d'Empreses Agropecuàries per a 60 llocs escolars.
  
- 2 grups de Tècnic Superior en Gestió i Organització de Recursos Naturals i Paisatgístics per a 60 llocs escolars.
  
Durant el període transitori d'implantació del nou sistema educatiu el centre no podrà tindre en funcionament un nombre superior a sis grups, en un únic torn entre la Formació Professional a extingir i cicles formatius.
  
Centre: Escuela Familiar Agraria El Campico.
  
Domicili: c/ El Campico, s/n.
  
Localitat: Jacarilla.
  
Província: Alacant.
  
Titular: Centro de Iniciativas para la Formación Agraria, SA.
  
Codi: 84864010.
  
Ensenyaments que es transformen: se substituïxen la totalitat d'ensenyaments de Formació Professional autoritzades pels següents cicles formatius de grau mitjà:
  
- 2 grups de Tècnic en Jardineria per a 60 llocs escolars.
  
- 2 grups de Tècnic en Explotacions Agràries Intensives per a 60 llocs escolars.
  
Durant el període transitori d'implantació del nou sistema educatiu el centre no podrà tindre en funcionament un nombre superior a tres grups en un únic torn entre Formació Professional a extingir i cicles formatius.
  
Centre: Centro Enseñanza Cooperativa Salus.
  
Domicili: c/ Galícia, 10.
  
Localitat: Castelló de la Plana.
  
Província: Castelló.
  
Titular: Sociedad Cooperativa Limitada Salus.
  
Codi: 03388116.
  
Ensenyaments que es transformen: se substituïxen la totalitat d'ensenyaments de Formació Professional autoritzats pels següents cicles formatius de grau mitjà:
  
- 2 grups de Tècnic en Farmàcia per a 60 llocs escolars.
  
- 2 grups de Tècnic en Cuidats Auxiliars d'Infermeria per a 60 llocs escolars.